: HOL LAKIK AZ ISTEN ÉS
AZ ÖRDÖG — irányítószám
nélkül (2016)

Szokták mondani: minden a fejben dől el.
Ez nagyon igaz, mert a gondolatnak ott található az
önképző köre. Az emberré válás
folyamatában a szürkeállomány egyre
befogadóbbá vált. A szó teremtő erejével idővel életre kelt az egy
tőről fakadó két, de egymás nélkül
nem értelmezhető ellen fogalom: isten, ördög.

Vajon mitől függ, hogy — nagy
általánosságban véve — ki milyen ember?
Alapvetően a benne meglévő lelkiismeret fokától.
Nincs mindenkinek élő lelkiismerete, sokakban csak szunnyad.
Ebből egyenesen következik számomra, nem lehet olyan
emberépítő vagy emberromboló tényező,
amellyel ne rendelkezne a Földön élő összes ember
bármelyike. Ezt saját élettapasztalatom mondatja velem.

Vajon milyen előzmények után juthat
el odáig valaki, hogy felismerje, a benne rejlő önmaga
felépítéséhez szükséges összes
építőkő meglétét?

Vajon minek kell megtörténnie ahhoz, hogy
magából fakadóan éljen a benne rejlő
lehetőség kiaknázásával, és
hasznosításával?

Attól függhet, hogy
észrevesszük-e a ráutaló helyzetet, valamint,
képesek leszünk-e megfelelően megragadni az
adódó pillanatot, és nem utolsó sorban,
képesek vagyunk-e a belső erőforrást a magunk
épülésének szolgálatába
állítani hosszútávúan. Amennyiben ez a
belső motor lendületet kap, már magától fog
munkálkodni bennünk, újabb és újabb ötleteket
fog a tudat szintjére megcímezni. A kapott javaslatot
magunkévá tehetjük, vagy visszaküldhetjük a
feladónak. Nekünk pedig alapvetően csak arra az egyre kell
ügyelni, hogy ez az önépítkező folyamat
zavarmentes maradhasson. A belső énünkről van szó.

Én az isten (jó) és az
ördög (rossz) hollétét magamban tudom: hol
máshol is lehetnének? De, ha ezek megtalálhatóak
bennem, másokban is ott kell lenniük. Ezeket a fogalmakat nem
vagyok hajlandó magamból kivetíteni. Miért? Ami
rajtam kívüli építőkő, vagy
rombolóerő, annak magamba fogadására csak egy vagy
több áttéten keresztül kerülhetne sor. Az
áttét megmagyarázójának pedig jól
körülhatárolható szándéka lenne vele.
Attól, hogy valaki magában, vagy magán kívülre
helyezve találja meg a maga ismerete, vagy hite szerinti vélt
igazságát, akár mindegy is lehet. A lényeg az, hogy
az alapvető emberi értékeket, mindegyikőnk lelkiismereti
szinten tiszteletbe tartsa, a józan paraszti ész íratlan
szabályai szerint.

Miután
rögzítettem az összegző gondolataimat, a keresőbe
beírtam kíváncsiságból: hol lakik az isten,
és az ördög?

tartalmilag idézem az egyik továbbgondolásra
való találatot:

A Szent Biblia írott
szövegéből kiszámolva, 2,2 millió + ember
haláláért felelős isten, míg a
sátán — az istennel kötött fogadás
következtében, isten jóváhagyásával
—10 hithű személyt pusztított el (jób 7 fia,
és 3 lánya).

Az isten és az ördög
egypetéjű sziámi tejtestvérek — egymás
nélkül nem létezhetnek.